Komission asetus (EY) N:o 1362/95, annettu 15 päivänä kesäkuuta 1995, kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä annetun asetuksen (EY) N:o 785/95 muuttamisesta



Virallinen lehti nro L 132 , 16/06/1995 s. 0006 - 0007



KOMISSION ASETUS (EY) N:o 1362/95, annettu 15 päivänä kesäkuuta 1995, kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä annetun asetuksen (EY) N:o 785/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1), sellaisena kuin se on muutettuna asetuksella (EY) N:o 684/95 (2), ja erityisesti sen 18 artiklan, sekä katsoo, että komission asetuksessa (EY) N:o 785/95 (3) vahvistetaan tuen ennakkomaksua koskevat yksityiskohtaiset säännöt; asetuksen (EY) N:o 603/95 6 artiklassa tehtyjen mainittuja ennakkoja koskevien muutosten huomioon ottamiseksi olisi mukautettava asetuksen (EY) N:o 785/95 6 artikla, ottaen huomioon tietyt erityisesti vuodenaikojen vaihteluun liittyvät olosuhteet, joiden mukaan maataloustuottajien on toimittava, sopimusten tekemistä koskeva määräaika sekä päivä, jona sopimukset ja toimitusselvitykset on jätettävä toimivaltaiselle viranomaiselle, olisi mukautettava kuitenkaan heikentämättä käyttöön otettua valvontajärjestelmää, asetuksessa (EY) N:o 785/95 jätetään 1 päivästä huhtikuuta 1995 alkaen rehujen jalostustuen ulkopuolelle neuvoston asetuksen (ETY) N:o 1765/92 (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, liitteessä I tarkoitetut tuotteet, lukuun ottamatta makeita lupiineja kukkimiseen asti; tietyt maataloustuottajat ovat tehneet ennen tämän asetuksen julkaisemispäivää jalostusyritysten kanssa sopimuksia tiettyjen kyseisten tuotteiden toimittamisesta jalostettaviksi; nämä tuotteet, jotka on tuotettu sellaisilla viljelyaloilla, joilla ei ole oikeutta mainitussa asetuksessa (ETY) N:o 1765/92 säädettyyn tukeen, jätetään tämän vuoksi mainitun tuen ulkopuolelle; sen vuoksi olisi hyväksyttävä, että mainitut yritykset voivat saada tukea näiden tuotteiden kuivaukseen yksinomaan markkinointivuoden 1995/1996 osalta, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 785/95 seuraavasti: 1. Korvataan 6 artikla seuraavasti: "6 artikla 1. Asetuksen (EY) N:o 603/95 6 artiklan 1 kohdassa säädetyt ennakot, joita koskee jokin mainitussa kohdassa säädetyistä takuista, voidaan myöntää edunsaajalle ainoastaan, jos hakemukseen on liitetty todistus vastaavan takuun antamisesta. 2. Jäsenvaltioiden on toteutettava tarvittavat toimenpiteet, jotta oikeus tukeen voidaan tarkistaa 90 päivän kuluessa hakemuksen jättöpäivästä. 3. Asetuksen (EY) N:o 603/95 6 artiklan 3 kohdassa tarkoitettu mahdollinen jäännös on maksettava 60 päivän kuluessa päivästä, jona komissio julkaisee tämän jäännöksen määrän Euroopan yhteisöjen virallisessa lehdessä." 2. Muutetaan 8 artikla seuraavasti: a) Korvataan 4 kohta seuraavasti: "4. Edellä 1, 2 ja 3 kohdissa tarkoitetut sopimukset ja toimitusselvitykset on tehtävä kirjallisesti vähintään 2 työpäivää ennen toimitusta ja viimeistään kyseisen markkinointivuoden alkua seuraavan syyskuun 14 päivänä." b) Korvataan 5 kohdan ensimmäisessä virkkeessä ilmaus "elokuun 31 päivänä" ilmaisulla "syyskuun 15 päivänä". 3. Lisätään seuraava 17 a artikla: "17 a artikla 1. Poiketen siitä, mitä 2 artiklan 1 kohdassa säädetään ja ainoastaan markkinointivuoden 1995/1996 osalta, jalostusyritykset voivat hakea asetuksen (EY) N:o 603/95 3 artiklassa säädettyä tukea tuleentumattomille viljoille, joita toimittavat maataloustuottajat: - jotka ovat viljelleet viljoja aloilla, joita ei ole ilmoitettu asetuksessa (ETY) N:o 1765/92 säädettyä peltokasvien tukea varten tehdyssä pinta-alatukihakemuksessa ja - jotka ovat ennen asetuksen (EY) N:o 785/95 voimaantuloa kylväneet mainittuja viljoja tai tehneet kyseisten jalostusyritysten kanssa sopimuksia niiden toimittamisesta kuivatuiksi rehuiksi jalostamista varten. 2. Jäsenvaltioiden toimivaltaisten viranomaisten on toteutettava kaikki tarvittavat valvontatoimenpiteet 1 kohdan säännösten noudattamisen varmistamiseksi." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 63, 21.3.1995, s. 1 (2) EYVL N:o L 71, 31.3.1995, s. 3 (3) EYVL N:o L 79, 7.4.1995, s. 5 (4) EYVL N:o L 181, 1.7.1992, s. 12